DAŇ Z NEHNUTEĽNOSTÍ

**Priznanie k dani z nehnuteľností na rok 2024 podávajú len tí daňovníci, u ktorých nastala oproti roku 2023 nejaká zmena.** Daňovník je povinný v priznaní uviesť všetky skutočnosti rozhodujúce pre výpočet dane. Tlačivá daňového priznania sú jednotné pre celé Slovensko a sú zverejnené na stránke Ministerstva financií a aj na stránke obce.

Miestne príslušným správcom dane z nehnuteľností je mesto, na území ktorého sa nehnuteľnosť nachádza. To znamená, že obec Zubrohlava je príslušným správcom dane pre všetky nehnuteľnosti nachádzajúce sa v katastrálnom území obce Zubrohlava.

Kto podáva priznanie k dani z nehnuteľností:

* daňovník, ktorý v roku 2023 nadobudol do vlastníctva nehnuteľnosti nachádzajúce sa v katastrálnom území obce Zubrohlava / pozemky, stavby/
* daňovník, ktorému v predchádzajúcom zdaňovacom období zaniklo vlastnícke právo (nehnuteľnosti predal, daroval...)
* daňovník, u ktorého došlo oproti predchádzajúcemu roku k zmene vo vlastníctve nehnuteľností (kúpa, predaj, darovanie, dedičstvo, zmena účelu využitia, vydanie staveb. povolenia, kolaudácia, odstránenie stavby, zmena druhu pozemku a pod.).

**Daňovníci, u ktorých zmeny nenastali, priznanie k dani z nehnuteľností nepodávajú a daň im bude vyrubená rozhodnutím.**

Ako sa podáva daňové priznanie:

* daňové priznanie sa podáva podľa stavu k 1. januáru 2024
* podáva sa na predpísaných tlačivách, ktoré si daňovník môže prevziať na obecnom úrade v Zubrohlave , alebo stiahnuť z internetovej stránky obce.

Kedy a kde sa podáva daňové priznanie:

* daňové priznanie sa podáva v lehote do 31.januára 2024
* vyplnené daňové priznanie treba doručiť na Obecný úrad Zubrohlava, Plátennícka 464/2 ,02943 Zubrohlava

K vyplneniu daňového priznania potrebujete:

* podľa okolností: kúpno-predajnú zmluvu, osvedčenie o dedičstve, darovaciu zmluvu, právoplatné kolaudačné rozhodnutie, právoplatné stavebné povolenie, rozhodnutie správy katastra o povolení vkladu alebo iný doklad o prevode vlastníctva nehnuteľnosti

Vyrubenie dane:

* Podané daňové priznanie bude správcom dane skontrolované a bude vyrubená daň. Správca dane následne doručí daňovníkovi rozhodnutie, v ktorom bude mať uvedenú výšku dane, postup úhrady a splatnosť dane.

Upozornenie:

* Za nesplnenie niektorej z uvedených povinností alebo za ich splnenie po lehote určenej zákonom môže správca dane uložiť pokutu.